पर्यावरणी मैनेजमेंट या पर्यावरणी संसाधन मैनेजमेंट (Environmental resource management) मानव समाज आ पर्यावरण के बीच होखे वाला क्रिया-प्रतिक्रिया के मैनेजमेंट हवे। वास्तव में एकरे नाँव से ई बुझाला कि एह में पर्यावरण के मैनेजमेंट कइल जाला, हालाँकि ई मनुष्य के कामकाज के मैनेजमेंट से संबंधित चीज हवे, अइसन काम जिनहन के पर्यावरण पर परभाव पड़त होखे, उनहन के मैनेजमेंट। एकर लक्ष्य बा कि पर्यावरण से प्राप्त होखे वाला संसाधन सभ के भाबिस्य के पीढ़ी खातिर बचावल जा सके।